jkorsvik/nowiki_second_scrape_merged huggingface dataset:
I.H. Monrad Aas

Inge Harald Monrad Aas (født 21. oktober 1948 i Steinkjer) er en norsk forsker.
Han har embedseksamen (1973), lisentiatgrad (1979) og doktorgrad (1983) i odontologi fra Universitetet i Oslo. Han begynte som forsker i 1976 og har arbeidet med flere ulike tema: helsetjenesteforskning, telemedisin, management, helsepolicy, psykiatri og forskningsmetode. Han har hatt professorkompetanse siden 1994. Han har vært invitert taler ved internasjonale konferanser i Europa, Australia, New Zealand, USA og Midtøsten, vært referee for flere vitenskapelige tidsskrifter, vært opponent ved doktordisputaser, og evaluert forskningsmiljøer i andre land.Han ble medlem av Royal Society of Medicine (London) i 2011.
Han har arbeidet ved Universitetet i Oslo (1976–1984), Norsk Institutt for Sykehusforskning (1985–1989) , Nordiska Högskolan för Folkhälsoventenskap i Göteborg (1990–1995), Arbeidsforskningsinstituttet i Oslo (1995–2006), Forskningsavdelingen ved Psykiatrien i Vestfold HF (2006–2011) og Forskningsenheten ved Klinikk Psykisk Helse og Rusbehandling ved Sykehuset i Vestfold HF (2012-2017).


== Utvalgte publikasjoner ==
«Global Assessment of Functioning (GAF): properties and frontier of current knowledge» In: Annals of General Psychiatry 2010; 9: 20  fulltekst
«Guidelines for rating Global Assessment of Functioning (GAF)» In: Annals of General Psychiatry 2011; 10: 2  [1]
«The future of telemedicine – take the organisational challenge!». In: Journal of Telemedicine and Telecare 2007; 13: 379-381. abstract
The organizational challenge for health care from telemedicine and e-health. The Work Research Institute, Oslo 2007.  (155 pages).  [2]
«Organizational centralization in radiology». In: Journal of Telemedicine and Telecare 2006; 12: 27-32. abstract
«Changes in the job situation due to telemedicine». In: Journal of Telemedicine and Telecare 2002; 8: 41-47. abstract
«Telemedical work and co-operation», In: Journal of Telemedicine and Telecare 2001; 7:212-218. abstract
«A qualitative study of the organizational consequences of telemedicine». In: Journal of Telemedicine and Telecare 2001;7: 18-26. abstract
«Organizational change: Decentralization in hospitals». In: International Journal of Health Planning and Management 1997;12:103-114. abstract
«Incentives and financing methods». In: Health Policy 1995; 34: 205-220.  abstract
«Malpractice». Quality Assurance in Health Care 1991;3:21-39. abstract
Poliklinikker og dagkirurgi. Virksomhets-beskrivelse for ambulant helsetjeneste. (Outpatient clinics and daysurgery. Desribing the activity of ambulatory care). NHV-rapport 1991:4, Nordiska Hälsovårdshögskolan, Göteborg 1991, (107 pages).
Aas IHM, Freeman JL, Palmer GR & Fetter RB. The making of Norwegian DRGs. NIS report 3/89. Trondheim 1988. (147 pages). ISBN 82-595-5615-4
«Variability of a dental morphological trait». In: Acta Odontologica Scandinavica 1983;41:257-263. [3]


== Biografi ==
Who's Who in the World (18th- editions) (ISBN 0-8379-1125-7).
Aftenposten Morgen; biografiseksjonen. 21. oktober 2008


== Referanser ==


== Eksterne lenker ==

(no) Publikasjoner av I.H. Monrad Aas i forskningsdokumentasjonssystemet CRIStin
Estadio José Rico Pérez

Estadio José Rico Pérez er et idrettsanlegg i Alicante i Spania. Stadionet benyttes for tiden mest til fotballkamper.  Det ble bygget i 1974 og har for tiden en tilskuerkapasitet på 29 584. Det er hjemmebanen til fotballklubbene Hércules CF og Alicante CF.
Under VM i fotball 1982 ble det spilt tre kamper her, deriblant bronsefinalen mellom Polen og Frankrike.
Impulskort

Impulskort er et elektronisk engangskort som tilbys av Vy og Ruter i Oslo og Akershus, som en del av billettsystemet Flexus.
Høsten 2010 ble impulskort for første gang testet blant trafikanter. Kortet ble fra starten solgt med enkeltbilletter i et begrenset antall billettautomater, men selges deretter fra alle Ruters billettautomater. Også 24-timersbillett og «rufusbillett» (gruppebillett for barnehager og grunnskoleklasser) tilbys på impulskort.
Et impulskort må leses av i en Flexus-leser («aktiveres»/«valideres») før det fungerer som gyldig billett. En enkeltbillett på et impulskort virker på samme måte som stemplede, papirbaserte enkeltbilletter, med gyldighet i én time fra stempling eller aktivering. Det samme gjelder 24-timersbillett, bare med gyldighet i 24 timer fra stempling/aktivering.
Det er umulig å se på kortet når billetten i det utløper. Ved bruk som overgangsbillett må man derfor lese av kortet på en kortleser om man vil forsikre seg om at man har gyldig billett. På busser og trikker må dette gjøres etter at man har gått ombord. Dersom billetten på kortet er utløpt og man dermed ikke har gyldig billett, må dette kjøpes hos føreren. Enkeltbilletter ombord er priset høyere enn på andre utsalgssteder. Det er selvfølgelig også mulig å ha med seg flere forhåndskjøpte enkeltbilletter som man kan benytte om billetten er utløpt.
På grunn av store forsinkelser i innføringen av Flexus-systemet er impulskortene Ruter benyttet fra starten av, foreldet. De ble laget før Ruters tid, og var utstyrt med gammel Sporveiene-logo og foreldet nettadresse. Ruter valgte likevel å ta kortene i bruk, da det er kostbart å produsere nye. I 2012 fikk nye opplag av kortet nytt design.Mediet som benyttes for impulskortene er et papirbasert, kontaktløst smartkort.


== Referanser ==
Gematri

Gematri (fra hebr.  גימטריה, gimatr-ja) er en hermeneutisk teknikk hvor man tilskriver bokstaver sifferverdier og bruker verdiene til å tolke teksten ved hjelp av tallsymbolikk. Grunnlaget for dette er at i noen skriftspråk hadde man ikke egne tall, men ga bokstavene sifferverdier og brukte dem som tall, jfr. romernes tallsystem.  Andre eksempler er gresk, hebraisk og futharken. Gematri er vanlig innen jødisk og islamsk mystikk og til tider innen noen kristne kretser.
Eksempelvis kan man tolke et navn ved hjelp av summen av bokstavenes sifferverdier og ut fra det si noe om personens egenskaper. Et av de mest kjente eksemplene finner vi i Bibelen:

Det sørger for at alle - små og store, rike og fattige, frie menn og treller - får et merke på sin høyre hånd eller på pannen.Og ingen kan kjøpe eller selge uten å ha dette merket: dyrets navn eller det tall som svarer til navnet.
Her trengs det visdom. Den som har forstand, han får regne ut dyrets tall! For det er et menneskes tall, og tallet for det er 666.

Ved å finne et tallsystem og et regelsett som passer kan nesten hvilket som helst navn få den egenskapen man ønsker. Noen eksempler:

En av pavens titler skulle angivelig ha vært "VICARIVS FILII DEI" (Guds sønns stedfortreder - tittelen finnes ikke i eldre kilder og synes å ha oppstått i antikatolsk hensikt) og om man summerer de romerske sifrene i den tittelen blir det V+I+C+I+V+I+L+I+I+D+I = 5+1+100+1+5+50+1+1+500+1 = 666.
Hebraisk for Keiser Nero er "ksr nwrn" og skal også gi 666.
Dersom vi setter A=101, B=102 o.s.v. får vi at summen av HITLER = 666.


== Referanser ==
Magda Genuin

Magda Genuin (født 17. juni 1979) er en italiensk langrennsløper som har konkurrert internasjonalt siden 1997. Hun ble født i byen Agordo, men hun bor i  Falcade, og går for den italienske skiklubben C.S. Esercito. Hun har hovedsakelig sin styrke i sprint, men hun har også gode resultater fra distanseløp i fristil.
Hun debuterte i verdenscupen den 17. mars 2000, på 5 km klassisk i Bormio. Hun har deltatt regelmessig i verdenscupen siden sesongen 2001/02. Genuins beste sammenlagtplassering i verdenscupen er 29.-plassen fra sesongen 2007/08. Samme sesong kom hun på 14.-plass i sprintcupen, og hun tok sin første pallplassering i et verdenscuprenn, en tredjeplass på sprinten i fristil i Canmore. I sesongen 2008/09 tok Genuin sin andre pallplassering, en tredjeplass, på sprinten i fristil i Rybinsk. I sprintstafett har hun en seier, sammen med Arianna Follis, også det i sesongen 2008/09. Hun har ofte deltatt på det italienske stafettlaget i verdenscupen, og hennes beste resultat i stafett er en tredjeplass.
Genuin har deltatt i alle utgavene av Tour de Ski, og hun har en 30.-plass fra den andre utgaven som beste sammenlagtplassering. De beste enkeltresultatene er to fjerdeplasser, og begge er i sprint.
Hun deltok i OL i 2002 og 2006, og hennes beste resultat er en 19.-plass fra sprinten i 2006. Hun tok 22.-plass på samme distanse i 2002.
Genuin var også med på det italienske stafettlaget som ble nummer seks i VM i 2007. De andre på laget var Marianna Longa, Sabina Valbusa og Arianna Follis. Under det samme mesterskapet fikk hun sitt beste individuelle resultat i VM-sammenheng, 12.-plass på 10 km fristil.


== Referanser ==


== Eksterne lenker ==
(en) Magda Genuin – Olympedia 
(en) Magda Genuin – Sports-Reference (OL-resultater – arkivert) 
(en) Magda Genuin – FIS (langrenn)
Jean-Marc Généreux

Jean-Marc Généreux (født 25. desember 1962 i Saint-Hubert i Longueuil) er en kanadisk profesjonell selskapsdanser og koreograf. Han har vunnet over 6 nybegynnertitler og over 6 profesjonelle titler innen selskapsdans. Han er både skaper, koreograf og fast jurymedlem i So You Think You Can Dance — Canada og koreograf og jurymedlem i den originale amerikanske versjonen So You Think You Can Dance, som han har vært siden 2006. Généreux har også vært med i filmer som Dance with Me og Shall We Dance.


== Koreografi ==


=== So You Think You Can Dance ===


==== Favorittnumre ====
Sesong 3:
Foxtroten med Anya Garnis og Danny Tidwell ble Tyce DiOrios favorittnummer.
Sesong 4:
Wienervalsen med Kherington Payne og Twitch Boss ble Debbie Allens favorittnummer. Nummeret ble laget for å glede Francesca, datteren til Jean-Marc og France. Francesca har Rett Syndrom, og det som gleder henne mest er når hun ser folk bevege seg. De laget fine bevegelser og nummeret fikk mye respekt.


=== So You Think You Can Dance — Canada ===


== Eksterne lenker ==
(en) Jean-Marc Généreux på Internet Movie Database 
(fr) Jean-Marc Généreux på Allociné 
(en) Jean-Marc Généreux hos The Movie Database
Benedict Bonaventura Zhang Xin

Benedict Bonaventura Zhang Xin (født 1911 i Taiyuan i Shanxi i Kina, død 10. september 1999) var katolsk biskop av Taiyuan i Shanxi i Folkerepublikken Kina fra 1981 til 1994.
Han begynte på det lokale juniorseminaret da han var fjorten år. I 1931 trådte han inn i fransiskanerordenen, og etter prestestudier i Taiyuan ble han presteviet i 1937.
Han tok videregående studier ved Fu Jen katolske universitet, da i Beijing. 
Fader Zhang satt fengslet i 15 år, blant annet under kulturrevolusjonen (1966–1977).
Etter at han ble biskop av Taiyuan i 1981 begynte kirken der å kjomme seg for alvor etter undertrykkelses- og forfølgelsesårene. Mer enn 30 prster kunne avses for tjeneste i dårligere stilte katolske bispedømmer, og over 80 kirker ble åpnet eller gjenåpnet, Nesten halvparten av kkirkene ble bygd etter 1981.
I 1994 trakk han seg tilbake for å la yngre krefter overta ledelsen; han bispeviet selv sin etterfølger, biskop Silvester Li Jiantang.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop Joseph Zong Huaide (1917-1997) *1958
Biskop Benedict Bonaventura Zhang Xin (1911-1999) *1981 


== Referanser ==
Nick Williams og Kristin Scorci

Nick Williams og Kristin Scorci er en duo av to dansere og koreografer innen swing, balboa, lindy hop, shag og mye mer som har vunnet utallige ganger i internasjonale dansekonkurranser. De har også koreografert for So You Think You Can Dance og gjort lindy hop mer populært.


== Koreografi ==


=== So You Think You Can Dance ===


== Eksterne lenker ==
Nick Williams offisielle hjemmeside – SwingNick.com Arkivert 27. desember 2008 hos Wayback Machine.
Joseph Shi Hongchen

Joseph Shi Hongchen (født 27. februar 1928 i Tianjin i Kina, død 3. mars 2005) var katolsk biskop i Tianjin i Folkerepublikken Kina.


== Liv og virke ==


=== Bakgrunn ===
Han kom fra en familie der den katolske tro gikk ti generasjoner tilbake, Da kom en forfader til Tianjin etter at hans slektninger kastet ham ut da de hørte at han hadde latt seg døpe. Siden da hadde Shi-familien produsert to biskoper, tyve prester og ti nonner. 
Joseph Shi Hongchen studerte ved juniorseminaret i Tianjin 1940-1947 og hovedseminaret 1949-1954. 


=== Prest ===
Han ble presteviet 11. august 1957. Ett år etter ble han arrestert og sendt til en plastikkfabrikk, og så til en laogai 1966-1971. Han ble fengslet på nytt senere i 1971, og løslatt i 1979. Da vendte han hjem for å arbeide i kirken i Tianjin.


=== Biskop ===
I august 1982, da fader Joseph Shi arbeidet blant undergrunnskatolikkene, ordinerte biskop Stephano Li Side, Tianjins undergrunnsbiskop, ham i all hemmelighet til sin hjelpebiskop. Litt før var hans nære slektning Melchior Shi Hongzhen blitt hemmelig ordinert til biskop Lis koadjutorbiskop. 
Men i 1992 brøt biskop Joseph Shi med de to andre, og fremstod i «den åpne kirke» i Tianjin. Han ble snart anerkjent av myndighetene som den rettmessige biskopen av bispedømmet, noe som vanskeliggjorde ytterligere det anstrengte forholdet mellom katolikker knyttet til «undergrunnskirken» og «den åpne kirke»s troende. Biskop Melchior Shi, som dessuten hadde helseproblemer og hadde tilbragt tid i sykehus i Beijing, ble ikke anerkjent som biskop av myndighetene, og ble pålagt å holde seg i landsbyen Xiangyang i distriktet Dongli ved Tianjin. Også en ordinarie undergrunnsbiskopen, biskop Stephen Li Side, ble holdt under oppsyn i et enda mer isolert område i byprovinsen. Senere fikk han lov til å utføre prestelig arbeid i en kirke nær Tanggu, en forstad til Tianjin.
Han understreket selv at han hadde meddelt myndighetene at han tilsluttet seg læren om det pavelige primat, og aktet å lede bispedømmet i henhold til kirkens lære. Men han forsømte å be biskop Li om tillatelse til det skritt han tok, og dette var det mange katolikker som la ham til last. 
Vatikanet skal ha gitt sin tilslutning til hans bispevielse i 1982, men ikke i hans innsettelse som ordinarie biskop i Tianjin i 1994.
I 1997 var han inne på å søke forsoning med biskop Li, men redselen for avvisning gjorde at det ble med tanken. Den eneste gang desto møttes etter 1992, var et kort møte arrangert av myndighetene i midten av 2004.


== Referanser ==
Fylkesvei 6168

Fylkesvei 6168 (Fv6168) går mellom Gjøabekken og Grønset i Rindal kommune. Veien er 6,0 km lang.
Før Rindal kommune ble overført fra Møre og Romsdal til Trøndelag 1. januar 1019 hadde veien betegnelsen fylkesvei 340.


== Kommuner og knutepunkter ==

 Rindal
Endepunkt Grønset


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6168
(no) Statens vegvesen – trafikkmeldinger
Fylkesvei 345 (Møre og Romsdal)

Fylkesvei 345 (Fv345) i Møre og Romsdal gikk mellom Helgetun i Rindal og fylkesgrensen ved Vålåskarkjølen. Veien 40r 3,9 km lang.
Da Rindal kommune ble overført til Trøndelag 1. januar 2019 ble veien del av fylkesvei 6174.


== Kommuner og knutepunkter ==

 RindalVålåskarsvegen 

Fv341Fylkesvei 341 Romundstadbygdvegen fra Helgetun til Fv340Fylkesvei 340 Rindal sentrum, og til Setra
Fv6174Fylkesvei 6174 (Trøndelag) Resdalsveien fra fylkesgrensen ved Vålåskarkjølen til 700Fylkesvei 700 Grøtenget i Meldal


== Referanser ==


== Eksterne lenker ==
Vegvesenets vegkart
Fan Daojiang

Fan Daojiang (død 17. desember 1987), fra Kina, var katolsk biskop av Nanchong i Sichuan i Folkerepublikken Kina, bispeviet uten pavelig mandat.
Fan Daojiang ble bispeviet i 1963 til biskop av Nanchong. Biskop John Li Xiting av Chengdu var hovedkonsekrator.


== Referanser ==
Fylkesvei 6172

Fylkesvei 6172 (Fv6172) går mellom Nordli og Lomundsjø skole i Rindal kommune.
Før Rindal kommune ble overført fra Møre og Romsdal til Trøndelag 1. januar 1019 hadde veien betegnelsen fylkesvei 340.


== Kommuner og knutepunkter ==

 RindalRørdalsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6172
(no) Statens vegvesen – trafikkmeldinger
Fylkesvei 6194

Fylkesveg 6194 går mellom Lesundet på Lesundøya og Svinvika på Grisvågøya i Aure kommune.
Frem til 2019 hadde veien betegnelsen Fv365.


== Kommuner og knutepunkter ==

 AureLesundvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6194
(no) Statens vegvesen – trafikkmeldinger
Fylkesvei 394 (Møre og Romsdal)

Tidligere fylkesvei 394 (Fv394) i Møre og Romsdal gikk mellom Ålesundet og Borgundvegen i Ålesund.
Hele veien har blitt omklassifisert til kommunale veier.


== Kommuner og knutepunkter ==

 ÅlesundSom Kv7900  
Notenesgata 

Som Kv7300  
St. Olavs plass 
Løvenvoldgata 
Som Kv8800 
Parkgata 
Som Kv11500 
Storledbakken 
Som Kv1400  
Bporgundvegen 

Fv395Fylkesvei 395 Røysegata mot Europavei 136 Meierikaia, Borgundvegen mot Fv399Fylkesvei 399 Nørve


== Eksterne lenker ==
Vegvesenets vegkart
Vegliste Møre og Romsdal
Miraculix

Miraculix (fransk: Panoramix) er en fiktiv person fra tegneserien Asterix av René Goscinny. I landsbyen hvor Asterix og hans tapre gallere bor er Miraculix den offisielle druiden.


== Utseende ==
Som seriefigurer flest har Miraculix et fast antrekk og utseende. Hvitt skjegg, rød kappe og hvit drakt. Han bærer også ofte en gullsigd, som brukes til å skjære over greiner og urter fra trær og busker. Hans alder blir aldri nevnt, men selv i historien om Asterix' fødsel (hvor den ledende generasjonen er den yngste) er hans utseende lik.


== Posisjon ==
Miraculix er en betrodd og respektabel druide, og har vunnet druidenes hederspris for sine trolldomsverk. Han er best kjent for å være opphavsmannen bak styrkedrikken som gjør at Asterix og resten av landsbyen har klart å stå imot den romerske hær. Selv deltar han aldri i kamp, i motsetning til resten av landsbybefolkningen som ser på slåssing som en del av livet (også med hverandre). Han har i tillegg til styrkedrikken oppfunnet diverse andre eliksirer, som gjerne bare nevnes i en av historiene. 
Goscinny fremstiller Miraculix som en god venn av Asterix. I sin første opptreden i serien frestår han som en noe komisk figur, der han klipper seg i fingeren med gullsigden ved et uhell; og i historien Tvekampen blir han etter å ha fått en av Obelix' bautasteiner i hodet gal, og oppfører seg klovnete.
Kunoyar kommuna

Kunoyar kommuna er en kommune på Færøyene. Kommunen omfatter den fjellrike og tynt befolkede øya med samme navn. Kommunen ligger på Norðoyar, omsluttet av Klaksvíkar kommuna.
Den 1. januar 2018 hadde kommunen 143 innbyggere, fordelt på bygdene Kunoy og Haraldssund. Det har vært veiforbindelse mellom bygdene og til Klaksvík by med tunneler og landfyllinger siden 1980-årene.
Ved innføringen av det kommunale selvstyret på Færøyene i 1872 ble øya en del av Norðoya prestagjalds kommuna. I 1908 ble prestegjeldskommunen delt, så den vestre delen kom til å danne Kunoyar, Mikladals og Húsa kommuna. I 1931 ble kommunen igjen delt i tre, så Kunoy oppstod som egen kommune.


== Borgermestre ==
Ufullstendig liste.Heini O. Heinesen 1977–2008
John Damberg 2009–2012
Heini O. Heinesen 2012–2013
Meiken Sólheyg Michaelsen 2013–2016
Sóleyð Klettskarð í Kongsstovu 2016–d.d.


== Referanser ==


== Eksterne lenker ==
Kunoyar kommuna
Tegneloftet

Tegneloftet er et fritidsbasert tegneseriekurs på ungdomshuset 1880 i Bergen. Kurset er underlagt Tegneserieforeningen i Bergen (TiB) og blir drevet av Kim Holm og Fredrik Rysjedal. Tilbudet gjelder hovedsakelig tengeserieinteresserte i alderen 12–19, og har tidligere reklamert på tegneseriefestivalen Raptus.


== Eksterne lenker ==
Tegneloftets sone på Origo.no
Mike Moon

Mikael Myllynen (født 1968), bedre kjent som Mike Moon, er en svensk gitarist.
Han spilte i det svenske bandet Madison fra 1984 til 1986 og som 19 åring i 1987 ble han medlem i bandet King Diamond, og deltok på Abigail-turneen til bandet. Han ble erstattet av Pete Blakk rett etter turneen. Han var kun medlem dette året. Han eier et selskap i Sverige ved navn MoonVision.
Fylkesvei 6302

Fylkesvei 6302 (Fv6302) går mellom Sandviksberget og Strand i Osen kommune. Veien er 757 meter lang.
Før Trøndelag fylke ble opprettet 1. januar 2018 hadde veien betegnelsen Fylkesvei 4 (Sør-Trøndelag).


== Kommuner og knutepunkter ==

 OsenStrandaveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6302
(no) Statens vegvesen – trafikkmeldingerAtB rutetabeller
Singh-piratene

Singh-Piratene er en fiktiv kriminell organisasjon. De er best kjent som erkefiendene til Lee Falks superhelt Fantomet, og har hatt mange opptredener i seriens bøker og striper opp gjennom årene.


== Eksterne lenker ==
Singh-piratene på ChronicleChamber.com
Fylkesvei 6310

Fylkesvei 6310 (Fv6310) går mellom Utro og Roan i Åfjord kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 11 (Sør-Trøndelag).


== Kommuner og knutepunkter ==

 ÅfjordEiansveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6310
(no) Statens vegvesen – trafikkmeldinger
Hamar Pålegg

Hamar Pålegg også kjent som HaPå er et pålegg bestående av kondensert melk, sukker, salt og sitronsyre. Varemerket ble introdusert av De Norske Melkefabrikker og fabrikken på Hamar i 1949, som i 1954 skiftet navn til Nestlé etter å ha vært i deres eie siden 1898. Idéen bak det populære pålegget oppsto under krigen, da mange familier karamelliserte sukret kondensert melk (Dulce de leche) i hjemmene sine. Tidligere fantes også sjokolade- og ananasvarianter.


== Avvikling av fabrikken på Hamar ==
I juni 2008 ble det kjent at Nestlé skulle avvikle fabrikken på Hamar på grunn av for høye driftskostnader, noe som gjorde at det ble satt igang arbeid for å se på muligheter til å flytte produksjonen av HaPå. Den 16. desember 2008 var siste produksjonsdag for pålegget, som dette året hadde en markedsandel på rundt åtte prosent.


== Kavli overtar produksjonen ==
3. april 2009 overtok næringsmiddelkonsernet Kavli varemerket HaPå fra Nestlé, og produksjonen startet opp igjen i Bergen. Kavli overtok samtidig Nestlés produksjonsutstyr, og fram til sommeren 2010 ble HaPå produsert på samme måte som det ble gjort av Nestlé på Hamar. Fra august 2010 blir Hapå produsert i en helt ny produksjonslinje, som blant annet inkluderer nye og mer effektive kokegryter. Samtidig ble produktet lansert på nytt med en oppfrisket logo og design.
Bakgrunnen for at Kavli overtok dette varemerket, var en Facebook-aksjon som samlet over 7000 norske forbrukere som protesterte mot at Nestlé ville slutte å produsere HaPå.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Nestle-Nordic.com – Produkter > søtpålegg
Kavli.no
Hapa.no
Fylkesvei 6316

Fylkesvei 6316 (Fv6316) går mellom Hongsand kai og Hongsand i Åfjord kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 17 (Sør-Trøndelag).


== Kommuner og knutepunkter ==

 ÅfjordKråkøyveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6316
(no) Statens vegvesen – trafikkmeldinger